‘Koekedoortjie’: Hier is die deelnemersDie groep Koekedoortjies. (Foto: Verskaf) Die deelnemers aan die gewilde koswerklikheidsreeks Koekedoortjie, kykNET se eerste kompetisie spesifiek vir jong bakkers, is Donderdag bekendgemaak. Die tien Koekedoortjies is tussen tien en 13 jaar oud en hulle is van reg oor Suid-Afrika. Koekedoortjie is die jongste weergawe van kykNET se koswerklikheidsreekse, waaronder Kokkedoor en Koekedoor ook tel, en hoewel dit dieselfde wenresep volg, is daar darem ook unieke bestanddele. Aan die stuur van Koekedoortjie is die duo Mari-Louis Guy en Nic van Wyk en dit is húlle wat die deelnemers weekliks moet beïndruk. kykNET en die program se vervaardigers, Homebrew Films, het in Augustus verlede jaar oudisies reg oor Suid-Afrika gehou en ná ’n keuringsproses is die top-tien uit honderde inskrywings gekies. Die tien deelnemers is: kykNET sê ŉ verklaring Koekedoortjie is in dieselfde indrukwekkende ateljee as Kokkedoortjie geskiet. “Dit het wel ’n bietjie van ’n gedaanteverwisseling ondergaan om dit ’n vars, maar steeds herkenbare, voorkoms te gee,” lui die verklaring. Dié ateljee is by Atlantic Studios in Milnerton, waar gewilde reekse soos Suidooster en Kwêla ook vervaardig word. Koekedoortjie bestaan uit 13 episodes, elk’n halfuur lank. Sanet Olivier wat verantwoordelik is vir Koekedoortjie se susterreekse, is weer die regisseur. Die eerste episode sal op Woensdag 4 April om 20:00 op kykNET, kanaal 144 op DStv, uitgesaai word.